阿爾泰語系嘅學說曾經認爲成立，成立理由在於呢三族語言有類型上嘅共性，譬如佢哋都係黏著語，佢哋都有元音和諧律，佢哋都有共同嘅音韻特徵、即係流音同顫音唔打頭，同埋傾向用sov型嘅語序。但呢個學說嘅致命傷在於呢三族語言之間搵唔出核心同源詞，能夠搵出嘅同源詞基本上係蒙古征戰時畀蒙古文滲透嘅借詞，而淨低嘅同源詞則出自古代草原民族嘅文化交往。